CELEX: 31973R0776
Language: sl
Date: 1973-03-20 00:00:00
Title: Uredba Komisije (EGS) št. 776/73 z dne 20. marca 1973 o registraciji pogodb in sporočanju podatkov v zvezi s hmeljem

Avis juridique important

|

31973R0776

Official Journal L 074 , 22/03/1973 P. 0014 - 0015 Finnish special edition: Chapter 3 Volume 5 P. 0112  Greek special edition: Chapter 03 Volume 9 P. 0087  Swedish special edition: Chapter 3 Volume 5 P. 0112  Spanish special edition: Chapter 03 Volume 6 P. 0227  Portuguese special edition Chapter 03 Volume 6 P. 0227 

Uredba Komisije (EGS) št. 776/73z dne 20. marca 1973o registraciji pogodb in sporočanju podatkov v zvezi s hmeljemKOMISIJA EVROPSKIH SKUPNOSTI JEob upoštevanju Pogodbe o ustanovitvi Evropske gospodarske skupnosti,ob upoštevanju Uredbe Sveta (EGS) št. 1696/71 z dne 26. julija 1971 o skupni ureditvi trga za hmelj [1] in zlasti člena 6(5) in 18 Uredbe,ker člen 6 Uredbe (EGS) št. 1696/71 določa, da se registrirajo vse pogodbe o dobavi hmelja, proizvedenega v Skupnosti, sklenjene med proizvajalcem ali združenjem proizvajalcev in kupcem; ker morajo zato države članice sprejeti ustrezne ukrepe za registracijo takih pogodb;da bi olajšali registracijo pogodb, sklenjenih vnaprej, je treba zagotoviti, da so te sklenjene pisno in posredovane organu, ki ga imenuje vsaka država članica;ker pri pogodbah, ki niso bile sklenjene vnaprej, zadošča, da se, ob pomanjkanju druge dodatne dokumentacije, registrirajo na podlagi dvojnikov prejetih računov za izvršene dobave;ker je mogoče, da se dobava, opravljena na podlagi pogodbe, sklenjene vnaprej, ne ujema z dogovorjenimi določbami, predvsem glede količin; ker je za pridobitev natančnih podatkov o trženju hmelja zato treba registrirati tudi te dobave;ker je potrebno registracijo prvič opraviti za vse pogodbe za letino 1973, vključno s pogodbami sklenjenimi pred tem datumom;da bi olajšale pripravo letnega poročila glede proizvodnje in trženja hmelja iz člena 11 Uredbe (EGS) št. 1696/71, morajo države članice Komisiji posredovati ustrezne podatke, predvsem tiste, pridobljene v skladu s členom 1 Uredbe Komisije (EGS) št. 1350/72 [2] z dne 28. junija 1972 o pravilih za dodelitev pomoči proizvajalcem hmelja;ker so ukrepi, predvideni s to uredbo, v skladu z mnenjem Upravljalnega odbora za hmelj;SPREJELA NASLEDNJO UREDBO:Člen 1Države članice proizvajalke morajo sprejeti predpise za registracijo pogodb o dobavi hmelja sklenjenih med proizvajalcem ali priznano skupino proizvajalcev in kupcem. Registrirajo se le pogodbe za hmelj, obran v obravnavani državi članici.Člen 2Pogodbe, ki se sklepajo vnaprej, se sklenejo pisno. Kopijo vsake pogodbe, ki se sklepa vnaprej, mora proizvajalec ali priznana skupina proizvajalcev poslati organom, ki jih vsaka država članica imenuje za registriranje pogodb v enem mesecu po njihovi sklenitvi.Člen 3Organ iz člena 2 registrira vse dobavljene pošiljke, pri čemer ločuje med pogodbami, ki se sklepajo vnaprej in drugimi pogodbami. Registracija se opravi na podlagi dvojnika prejetega računa, ki ga prodajalec posreduje omenjenemu organu. Prodajalec posreduje dvojnik po vsaki dobavljeni pošiljki ali skupaj za vse dobavljene pošiljke, vendar v vsakem primeru pred 15. marcem.Člen 4Vsaka država članica Komisiji najkasneje do 31. marca in prvič do 31. marca 1974 sporoči naslednje podatke za vsako priznano regijo proizvodnje in vsako sorto:(a) za letino tekočega koledarskega leta in vsako naslednjo letino:- količine hmelja, za katere so bile pogodbe sklenjene vnaprej;- povprečne cene za 50 kilogramov;(b) za vse dobave iz letine predhodnega koledarskega leta, posebej za pogodbe, ki so bile sklenjene vnaprej, in druge pogodbe:- količine dobavljenega hmelja;- povprečne cene za 50 kilogramov.Člen 5Registracija pogodb je prvič obvezna za pogodbe, sklenjene v zvezi z letino 1973.Člen 6Vsaka država članica najpozneje do 31. marca vsako leto Komisiji sporoči za vsako priznano regijo proizvodnje in vsako sorto:(a) celotno zasajeno površino (v hektarih), deklarirano v skladu s členom 1 Uredbe (EGS) št. 1350/72;(b) količino hmelja.Člen 7Ta uredba začne veljati dan po objavi v Uradnem listu Evropskih skupnosti.Ta uredba je v celoti zavezujoča in se neposredno uporablja v vseh državah članicah.V Bruslju, 20. marca 1973Za KomisijoPredsednikFrançois-Xavier Ortoli[1] UL L 175, 4.8.1971, str. 1.[2] UL L 148, 30.6.--1972, str. 11.